cyanic-selkie/wikianc huggingface dataset:
ნიჟნი-ჩატი
სქოლიო
კატეგორია:იანაულის რაიონის სოფლები
ჰარან-ალ-ავამიდის ნაჰია
ჰარან-ალ-ავამიდი (არაბ. ناحية حران العواميد) — სირიის რიფ-დიმაშკის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ჰარან-ალ-ავამიდის პროვინციაში დაახლოებით 22 853 ადამიანი ცხოვრობს. პროვინციის ფართობია 126 80 კმ².
სქოლიო
კატეგორია:სირიის ნაჰიები
არჩილ მინდიაშვილი (მრავალმნიშვნელოვანი)
არჩილ მინდიაშვილი  შეიძლება აღნიშნავდეს:
ფილიოკვე
მინიატიურა|300პქ|კათოლიკური ფრესკა, რომელიც ასახავს სულიწმინდის გამომავლობას მამისაგან და ძისაგან ფილიოკვეს მიხედვით. [[საფრანგეთი, პროვანსი, დაახლ. 1450 წ.]] „ფილიოკვე“ (Filioque, „და ძისაგან“) — ნიკეა-კონსტანტინეპოლის სარწმუნოების სიმბოლოს (მრწამსის) ტექსტში ჩამატებული სიტყვა სულიწმინდის ძისაგან გამომავლობის შესახებ. ფილიოკვეს არ შეიცავდა საერთოქრისტიანული მრწამსის თავდაპირველი, 381 წელს მიღებული ვარიანტი. რომის ეკლესიაში ცალკეული მოღვაწეები მას უკვე V საუკუნიდან იყენებდნენ სამების არსის თეოლოგიური განმარტებების დროს, თუმცა აღმოსავლეთის ავტოკეფალური ეკლესიები ამ სწავლებას იზიარებდნენ. კათოლიკურ ეკლესიაში ფილიოკვე XIII საუკუნეში იქნა აყვანილი დოგმის ხარისხში და დღემდეა აღიარებული როგორც კათოლიკეების, ისე ევანგელისტების მიერ. ძველკათოლიკური, მართლმადიდებელი და აღმოსავლეთის სხვა ეკლესიები უარყოფენ სარწმუნოების სიმბოლოში ფილიოკვეს ჩამატების ჭეშმარიტებას. ფილიოკვე პაპის პრიმატთან ერთად ის უმნიშვნელოვანესი თეოლოგიური სადავო საკითხია, რომელმაც, ერთი მხრივ, გამოიწვია დიდი სქიზმა და, მეორე მხრივ, დღემდე აფერხებს კათოლიკური და მართლმადიდებელი ეკლესიის გაერთიანებას თითქმის ათასწლიანი განხეთქილების შემდეგ.
ტექსტი
ფილიოკვე, ლათინურად Filioque ქართულად დაახლოებით ითარგმნება, როგორც „და ძისაგან“ ან „ძითურთ“, „ძესთან ერთად“. კერძოდ, ეს სიტყვა სარწმუნოების სიმბოლოში შემდეგ ადგილასაა ჩამატებული:
ნიკეა-კონსტანტინოპოლის სარწმუნოების სიმბოლოს თავდაპირველ ვარიანტში (ბერძნულ ორიგინალში) შესაბამისი წინადადება ამგვარია:
ლიტერატურა
კატეგორია:ქრისტიანული თეოლოგია კატეგორია:კათოლიციზმი
ლაგოა-გრანდი (მინას-ჟერაისი)
ლაგოა-გრანდი (Lagoa Grande) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 572 მეტრზე. მიეკუთვნება მინას-ჟერაისის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პარაკატუს შემადგენლობაში.
2010 წლის მონაცემებით, მოსახლეობა 8 631 ადამიანს შეადგენდა, მოსახლეობის სიმჭიდროვე 7.45 კმ²-ზე. ფართობი 1 236 301 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჩალანი
ჩალანი (Chalán) — ქალაქი და მუნიციპალიტეტი კოლუმბიაში, სუკრეს დეპარტამენტში. მდებარეობს ზღვის დონიდან 270 მეტრზე. 2005 წლის მონაცემებით, მოსახლეობა 3 870 ადამიანს შეადგენდა, სიმჭიდროვე 50.26 ადამიანი კმ²-ზე. ფართობი 77 კმ²-ია.
რესურსები ინტერნეტში
კატეგორია:სუკრეს დეპარტამენტის მუნიციპალიტეტები და ქალაქები
ირლანდიის დროებითი რესპუბლიკური არმია
ირლანდიის დროებითი რესპუბლიკური არმია (Provisional Irish Republican Army, PIRA) — ირლანდიის ეროვნულ-განმათავისუფლებელი ორგანიზაცია, რომლის მიზანიც იყო დიდი ბრიტანეთისაგან ჩრდილოეთ ირლანდიის სრული დამოუკიდებლობა.
დაარსდა 1969 წელს, ირლანდიის რესპუბლიკური არმიის დაშლის შედეგად. 1972 წელს გამოაცხადა დროებით ცეცხლის შეწყვეტა, რომელიც გაგრძელდა 26 ივნისიდან 9 ივლისამდე. ორგანიზაცია ჩართული იყო 1972-1998 წლების ოპერაციებსა და ტერაქტებში, რომელიც გაიმართა ჩრდილოეთ ირლანდიასა და დიდ ბრიტანეთში.
სქოლიო
კატეგორია:ტერორისტული ორგანიზაციები
გვინეა 2008 წლის ზაფხულის ოლიმპიურ თამაშებზე
გვინეამ ზაფხულის ოლიმპიურ თამაშებზე მეცხრედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:გვინეა ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
იეზიდაბადის ციხე
იეზიდაბადის ციხე ან ძველი ციხე (Köhnəqala, Yezidabad qalası) — ძველი შუასაუკუნის ციხე ქალაქ ნახიჩევანის სამხრეთ-აღმოსავლეთით. სავარაუდოდ, ციხე აშენდა სასანიდთა მმართველის იეზდეგერდ III-ის (632/633 — 651/652) ბრძანების საფუძველზე.
ისტორია
ციხის აშენების ზუსტი დრო უცნობია. ციხის ტერიტორიაზე ჩატარებული კვლევების დროს 1957 დან 1959 წლამდე, აღმოჩენილ იქნა ისეთი არქეოლოგიური მასალები, როგორებიცაა : კერამიკული წურჭელი, ქვის ჩაქუჩები. არქეოლოგიური გათხრების შედეგად ნათელია, რომ ამ ქვის იარაღებს იყენებდნენ მარილის მოპოვებისას ბრინჯაოს ხანაში (III—II ათასწლეულები ჩვ.წ.). ითვლება, რომ ციხე აშენდა სასანიდთა უკანასკნელი შაჰის იეზდეგერდ III-ის (632/633 — 651/652) დაკვეთით. თურქი მოგზაურის ევლია ჩელების ცნობით, მონღოლთა შემოსევის დროს ციხე დანგრეულ იქნა.
სქოლიო
კატეგორია:ისლამური არქიტექტურა კატეგორია:აზერბაიჯანის ციხესიმაგრეები
ვახტანგ გომელაური
ვახტანგ გომელაური (დ. 24 დეკემბერი, 1975, თბილისი) — ქართველი პოლიტიკოსი. საქართველოს სახელმწიფო უსაფრთხოების სამსახურის (სუს) ყოფილი უფროსი. შინაგან საქმეთა მინისტრი. სახელმწიფო უსაფრთხოების გენერალ-ლეიტენანტი.
დაიბადა 1975 წლის 24 დეკემბერს, ქალაქ თბილისში. 1994 წელს დაინიშნა სამთავრობო დაცვის სამსახურის სპეციალური ქვედანაყოფის საბრძოლო განყოფილების უფროსად. 2002 წელს მუშაობდა შსს დაცვის პოლიციაში. 2013 წლამდე იყო პოლიტიკოს და ბიზნესმენ ბიძინა ივანიშვილის დაცვის უფროსი. პარალელურად, 2013-2014 წლებში იყო შინაგან საქმეთა მინისტრის მოადგილე. 2015 წლის 26 იანვარს, ალექსანდრე ჭიკაიძის გადადგომის შემდეგ დაინიშნა საქართველოს შინაგან საქმეთა მინისტრად. 2019 წლის 8 სექტემბერს მეორედ დაინიშნა შინაგან საქმეთა მინისტრად.
ფლობს ქართულ, ინგლისურ და რუსულ ენებს. ჰყავს მეუღლე და ორი შვილი.
სქოლიო
კატეგორია:დაბადებული 24 დეკემბერი კატეგორია:დაბადებული 1975 კატეგორია:საქართველოს შინაგან საქმეთა მინისტრები ვ კატეგორია:თბილისში დაბადებულები
ირაკლი ჩიქოვანი
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.
ირაკლი ჩიქოვანის მეუღლე დიანა ჟღენტი პოლონეთში საქართველოს საგანგებო და სრულუფლებიანი ელჩია.
სქოლიო
კატეგორია:დაბადებული 28 აგვისტო კატეგორია:დაბადებული 1980 კატეგორია:საქართველოს VIII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ზუგდიდში დაბადებულები ირაკლი კატეგორია:საქართველოს X მოწვევის პარლამენტის წევრები კატეგორია:„ქართული ოცნების“ წევრები
ტეიჩი
ტეიჩი (Teiču dabas rezervāts) — ნაკრძალი აღმოსავლეთ ლატვიაში. ის გადაჭიმულია მადონას მხარეში ვარკლიანის მხარესა და კრუსტპილსის მხარეში.
ცნობები
ტეიჩი შექმნილია 1982 წელს. მისი მიზანია დაიცვას ჭაობი, რომელიც ერთ-ერთი უდიდესია ლატვიასა და ბალტიისპირეთში. ნაკრძალი მოიცავს 19,779 ჰექტარს (48,870 აკრი), რომლის 13,681 ჰექტარი (33,810 აკრი) შედგება ტეიჩის ჭაობისგან. ნოტიო ადგილებში 18 პატარა ტბაა ჩამოყალიბებული. ტყეებს ამ ტერიტორიაზე 3,729 ჰექტარი (9,210 აკრი) უკავია. ტეიჩის ნაკრძალი ქმნის ერთ-ერთ უმსხვილეს ეკოსისტემას ბალტიისპირეთიში.
მის რეზერვში განლაგებულია იშვიათი ან საფრთხის ქვეშ მყოფი სახეობები, მათ შორის 38 სახეობის მცენარე და გვიმრანაირნი და 24 სახეობის ხავსი. ეს ადგილი მნიშვნელოვანია ცხოველებისთვის, ასევე უხერხემლოებისათვის. წარმოადგენს საერთაშორისო მნიშვნელობის ლოკალიზაციას, როგორც მიგრირებადი, ისე სეზონური ფრინველებისთვის. ლატვიის ჭაობში მცხოვრები ფრინველთა უმრავლესობის ნიმუში შეიძლება მოიძებნოს ამ ტერიტორიაზე, მაგალითად წეროები და ბატები.
სქოლიო
კატეგორია:ლატვიის ნაკრძალები
ბეით-ჯენის ნაჰია
ბეით-ჯენი (არაბ. ناحية بيت جن‎‎) — სირიის რიფ-დიმაშკის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ბეით-ჯენის პროვინციაში დაახლოებით 15 668 ადამიანი ცხოვრობს. პროვინციის ფართობია 159 84 კმ².
სქოლიო
კატეგორია:სირიის ნაჰიები
ტყავიანი კუ
ტყავიანი კუ (Dermochelys coriacea) — ქვეწარმავალი ზღვის კუების რიგისა. თანამედროვე კუებს შორის ტანად ყველაზე დიდია. მისი სხეულის სიგრძეა 2 მ, მასა — 600 კგ-მდეა. კიდურები ფარფლების ტიპისაა, გაშლილი 3 მ-ს აღწევს. ზურგის ფარი შედგება რამდენიმე ასეული წვრილი ძვლოვანი ფირფიტისაგან, რომლებიც არ არის დაკავშირებული ხერხემალსა და ნეკნებთან. ზედა ყბის ყოველ მხარეზე თითო მახვილი კბილია. გავრცელებულია ყველა ტროპიკულ ზღვაში, სადაც ტიპურ პელაგიურ ცხოვრებას ეწევა. იკვებება ზღვის ცხოველებითა და მცენარეებით. გასამრავლებლად ხმელეთზე ამოდის. აქვს გემრიელი ხორცი, თუმცა არის მისგან მოწამვლის შემთხვევები. უსისტემო ნადირობის გამო ამჟამად ტყავიანი კუ საკმაოდ იშვიათად გვხვდება.
ლიტერატურა
კატეგორია:ზღვის კუები
ნოვო-ორიზონტი-დუ-ნორტი
ნოვო-ორიზონტი-დუ-ნორტი (Novo Horizonte do Norte) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 220 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ არინუსის შემადგენლობაში.
2010 წლის მონაცემებით, მოსახლეობა 3 749 ადამიანს შეადგენდა, მოსახლეობის სიმჭიდროვე 4.26 კმ²-ზე. ფართობი 879 662 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
თბილისის შამქორელთა ღვთისმშობლის ეკლესია
ისტორია
თურქი ისტორიკოსი ქუჩუკ ჩელები-ზადეს ცნობით, 1723 წელს ხორციელდება სომეხი მოსახლეობის დიდი ნაწილის იძულებითი გადმოსახლება თბილისში. ავლაბარში სახლდება შამქორიდან ჩამოსახლებული სომხების ჯგუფი. ისინი იწყებენ წმინდა ღვთისმშობლის ეკლესიის მშენებლობას, რომელიც სრულდება 1775 წელს.
სომხური მოსახლეობის ჩამოსახლება თბილისში XVIII საუკუნის II ნახევარში, ერეკლე II-ის დროს მატულობს, რადგან ერეკლე მეფემ განსაკუთრებული პირობები შეუქმნა თბილისში მცხოვრებ სომხებს.
გურამ მაისურაძე წიგნში „ქართველი და სომეხი ხალხების ურთიერთობა XIII-XVIII საუკუნეებში“ წერს: „ბოლო მოუღებელ ომებში გაუკაცრიელებელი სოფლების, დაქცეული ქალაქებისა და დანგრეული სარეწების აღსადგენად საჭირო ცოცხალი ძალის სიმცირის პირობებში ამ ადგილებში ქრისტიანი სომხების ჩამოსახლება დიდად დაზიანებული ქართული ფეოდალური ეკონომიკისათვის სისხლის გადასხმის თანაბარი ღონისძიება იყო. XV-XVIII საუკუნეების მთელ მანძილზე მწვავედ იდგა შრომითი რესურსების, განსაკუთრებით საქალაქო ცხოვრების განვითარებისათვის საჭირო კონტიგენტის მოძიების პრობლემა. ეს ვითარება საკმაო სისრულით აისახა XVIII საუკუნის კანონპროექტთა კრებულებში, სადაც მთელი რიგი შეღავათებია დასახელებული ახალმოსულთათვის. მაგალითად, XVIII საუკუნის მიწურულის კანონპროექტთა კრებული „სამოქალაქო სჯულვილებაში“ ვკითხულობთ: „…ჩვენს საფარველსა ქვეშე შემოსულთ ათი წელიწადი არაფერი სამეფო ხარჯი არა გამოერთვათ რა, თუ არ წყალობა ჩვენგნით“ ან „მათ, ყოველთ უცხოს ქვეყნად შემოსულთ, იმისთანა პატივი და შეწევნა მიეცესთ ჩვენსგნით და ჩვენის ერთგულთ მსაჯულნით, მოხელენით და ანუ სხვაგნით, რომე ამას იქით უცხოს ქვეყნითგან უფრო მრავალნი დახარბდნენ ჩვენს საფარველსა ქვეშეშე მოსვლასა”. „სამოქალაქო სჯულვილებაში“ ცალკე პარაგრაფი გვაწვდის ცნობებს უცხო ქვეყნიდან მოსულთა დასაქმების სფეროთა შესახებ. კანონმდებელი საგანგებო უწყებას ავალებს: „ჰკითხოს, სადიდგან ანუ რომლის ქვეყნიდგან არიან მოსული, ანუ რა ნება აქუსთ: ჰნებავსთ აქ, ჩვენს ქვეყანაში დასახლებისა, რას საქმეზედ უნდათ დგომა–ანუ ვაჭრობაზედ, ანუ ხელოვნობაზედ, ანუ ხვნა-თესვაზე ანუ სხვას სარიშტაზედ; კიდევ ჰკითხოს, ჩვენს საბრძანებელსა შინა რომელსა ქალაქს შინა ჰნებავთ ცხოვრება ანუ რომელს სოფელსა შინა, და ანუ რომელს ხარაბა ადგილსა შინა მდგომარეობა“. ქართველ ხელისუფალთა ეს ეკონომიკური პოლიტიკა, პირველ რიგში, სომხურ მოსახლეობას შეეხებოდა.
თბილისში საფრანგეთის კონსული გამბა წერს: „თბილისის მოსახლეობა სულ იზრდება და იზრდება სომხების შემოსვლით, რომლებიც აქ ეძებენ თავშესაფარს თურქების ტირანიისაგნ… ჩვენ არ ვიცით, დაარსებულია თუ არა „მეწამული სახარების“ ეკლესია შამქორელების თემის მიერ, მაგრამ ის ასე იწოდებოდა, სანამ მას გაუკეთდებოდა ძირფესვიანი რეკონსტრუქცია XIX საუკუნის 50-იან წლებში ეჩმიაძინის ეკლესიასთან ერთად“.
სომეხთა კათოლიკოსის ნერსეს აშტარაკეცის დავალებით შედგენილ სომხური ეკლესიების რეესტრში ვკითხულობთ: „შამქორელთა წმინდა ღვთისმშობლის ეკლესია აშენებულია 1809 წელს“. აღნიშნული რეესტრი დგებოდა ეკლესიის წინამძღვრების მიერ მოწოდებული ინფორმაციის საფუძველზე, ამიტომ ეს თარიღი უფრო სარწმუნოა.
ეგნატე იოსელიანი 1868 წელს შედგენილ კატალოგში ამ ეკლესიის შესახებ წერს: „შიგნით ავლაბარს ერთის შენობის საშვალსა ადგილსა ზედა არს ეკკლესია შამქორელთა წოდებული მრევლთაგან 1775-სა, სახელსა ზედა ღვთისმშობელისა, უგუმბათო და ხით დახურვილი, აღშენებული მრევლთაგან წელსა 1775-სა.“ ამ ჩანაწერის მიხედვით შეიძლება ვივარაუდოთ, რომ შამქორელთა დღევანდელი ეკლესიის ადგილზე ადრე არსებობდა სამლოცველო ან მცირე ეკლესია, რომელიც დღევანდელი ეკლესიის წინამორბედად შეიძლება ჩაითვალოს.
1840-იანი წლების დასაწყისში სასულიერო პირებს ეკლესიის რესტავრაციის და გალავნის აშენების სურვილი გაუჩნდათ, რისთვისაც მათ ნებართვისათვის გენერალ გოლოვინს მიმართეს. ეკლესიის კედლებზე არსებული წარწერები ადასტურებენ ამ პერიოდში ეკლესიაზე მამა-შვილის გაზარიანცების მიერ ჩატარებულ სარესტავრაციო სამუშაოებზე.
საბჭოთა პერიოდში ეკლესია დაიხურა და მასში განთავსებული იყო სხვადასხვა დანიშნულების ორგანიზაციები. სომხურმა სათვისტომომ ბევრჯერ მიმართა საქალაქო ორგანიზაციებს თხოვნით საკუთარი სახსრებით ეკლესიისათვის გამაგრებითი სამუშაოების ჩატარების შესახებ, თუმცა მას ხელისუფლე ბისაგან არანაირი პასუხი არ მიუღია. 1989 წლის 14 აპრილს, სპიტაკის მიწისძვრის დროს ეკლესიის გუმბათი ჩამოიქცა. სახელმწიფო ორგანოებმა ამის მიზეზად ოთხბალიანი მიწისძვრა დაასახელეს. დღეისათვის დარჩენილია ეკლესიის მხოლოდ აღმოსავლეთი მხარე და დასავლეთ და ჩრდილოეთ კედლების ნაწილები. შამქორელთა ღვთისმშობლის ეკლესიას ჰქონდა მაღალი გუმბათი და მისი ფასადები ორიგინალურად იყო გაფორმებული.
რესურსები ინტერნეტში
კატეგორია:თბილისის ეკლესიები კატეგორია:თბილისის დანგრეული შენობა-ნაგებობები
ხაფანგი (მრავალმნიშვნელოვანი)
ხაფანგი — შეიძლება აღნიშნავდეს შემდეგ ჩამოთვლილთაგან:
მარია კაზაკოვა
მარია კაზაკოვა (დ. 15 ივლისი, 2001) — ქართველი სპორტსმენი (ფიგურული ციგურაობა), ჭაბუკებს შორის გრან პრი ტურნირის გამარჯვებული (2019, ტურინი, იტალია), ახალგაზრდებს შორის ტურინის გრან-პრის გამარჯვებული (2019, ტურინი, იტალია), ახალგაზრდებს შორის საერთაშორისო ტურნირის გამარჯვებული (2018, ტორუნი, პოლონეთი), ახალგაზრდებს შორის ზაგრების გრან-პრის გამარჯვებული (2019, ზაგრები, ხორვატია), საერთაშორისო ტურნირის გამარჯვებული (2019, გერმანია).
რესურსები ინტერნეტში
კატეგორია:დაბადებული 15 ივლისი კატეგორია:დაბადებული 2001 კატეგორია:ქართველი მოციგურავეები
მარი ადელაიდა ფრანგი
მარი ადელაიდა ფრანგი (Marie Adélaïde de France; დ. 23 მარტი, 1732, ვერსალი, საფრანგეთი — გ. 27 თებერვალი, 1800, ტრიესტი, იტალია) — ბურბონთა დინასტიის წარმომადგენელი. საფრანგეთის პრინცესა, როგორც ლუი XV-ისა და მისი მეუღლის, დედოფალ მარია ლეშჩინსკას მეექვსე შვილი.
როგორც საფრანგეთის მეფის ლეგიტიმური ქალიშვილი, იგი ატარებდა საფრანგეთის ქალიშვილის (ფრანგ. Fille de France) წოდებას. ასევე როგორც მეფის მეოთხე ასულს ჰქონდა მადამ მეოთხეს (ფრანგ. Madame Quatrième), ხოლო მას შემდეგ რაც 1733 მისი უფროსი და, მარია ლუიზა გარდაიცვალა იგი მადამ მესამე გახდა. 1737-55 წლებში იყო მადამ ადელაიდა, 1755-59 წლებში იყო უბრალოდ მადამი, ხოლო 1759 წლიდან გარდაცვალებამდე კვლავ მადამ ადელაიდა.
1777 წლიდან 1792 წლამდე მარი ადელაიდა თავის დასთან, მადამ სოფისთან ერთად ატარებდა ლუვუას ჰერცოგინიის წოდებას, რომელიც მათ მისმა ძმიშვილმა, საფრანგეთის მეფე ლუი XVI-მ უბოძათ.
ბავშვობა
მარი ადელაიდა ფრანგი დაიბადა 1732 წლის 23 მარტს ვერსალის სასახლეში, საფრანგეთში. იგი იყო საფრანგეთის მეფე ლუი XV-ისა და მისი ცოლის, დედოფალ მარია ლეშჩინსკას მეექვსე შვილი. მას სახელი ლუი XV-ის დედის, საფრანგეთის დოფინ მარია ადელაიდა სავოიელის პატივსაცემად დაარქვეს.
მადამ ადელაიდა ვერსალში იზრდებოდა თავის უფროს დებთან, მადამ ლუიზა ელიზაბეტთან, მადამ ანა ანრიეტასთან, მადამ მარი ლუიზასთან და ასევე ძმასთან, საფრანგეთის დოფინ ლუი დე ბურბონთან ერთად.
1738 წლიდან მოყოლებული, ადელაიდას უმცროსი დები ფონტენბლოს სასახლეში გადაიყვანეს აღსაზრდელად, უფროსები კი ვერსალში დატოვეს. ეს იყო კარდინალ ფლორის იდეა, რომელსაც ლუი XV-ზე დიდი გავლენა ჰქონდა და რომელიც თვლიდა, რომ გარყვნილებითა და აზარტული თამაშებით სავსე ვერსალი პატარა ბავშვების ადგილი არ იყო. თავიდან ფიქრობდნენ, რომ ადელაიდაც ფონტენბლოში გაეშვათ, თუმცა მამამისისა და მისი უფროსი ძმის სურვილით იგი ვერსალში დარჩა.
ლუი XV-ის მეფობის პერიოდი
მარცხნივ|მინი|მადამ ადელაიდა, შესრულებულია 1749 წელს ჟან მარკ ნატიერის მიერ ადელაიდა არასდროს ყოფილა დაქორწინებული. 1740-იანი წლებიდან, როდესაც უკვე მისი და მისი დების გათხოვების დრო დადგა, მხოლოდ მისი უფროსი და ლუიზ ელიზაბეტი გათხოვდა, ვინაიდან იმ დროის ეპოქაში არავინ იყო კათოლიკე პრინცი, რომელიც ისეთი მდიდარი და მომხიბლავი იქნებოდა, რომ საფრანგეთის პრინცესა გაჰყოლოდა ცოლად, რის გამოც ისინი გასათხოვრები რჩებოდნენ. მადამ ადელაიდას საქმროებად ჯერ კონტის პრინცი, ხოლო შემდეგ საქსონიის კურფიურსტი ფრანც ხავიერი მოიაზრებოდნენ. თუმცა თავად ადელაიდამ ყველა საქმრო უარით გაისტუმრა. არსებობდა მოსაზრება, რომ თინეიჯერობის ასაკში მას ერთი კაცი უყვარდა, რომლის ვინაობაც დღემდე უცნობია. 1761 წელს, როდესაც მას უკვე გავლილი ჰქონდა ის ასაკი, როდესაც პრინცესები ქორწინდებოდნენ, მოულოდნელად მისი ხელი ითხოვა ესპანეთის დაქვრივებულმა მეფე კარლ III-მ. თავდაპირველად ადელაიდა ესპანეთის დედოფლობის პერსპექტივამ მოხიბლა და კარლზე ქორწინებაზე თანახმა იყო, მაგრამ მას შემდეგ რაც კარლის პორტრეტი იხილა ქორწინებაზე უარი თქვა.
1748-50 წლებში მისი სამი უმცროსი და ფონტენბლოდან ვერსალში გადავიდა და შეიქმნა ოთხი დაუქორწინებელი დის კამპანია, მადამ ადელაიდა კი ამ ჯგუფის "უფროსი" გახდა. ამ კამპანიაში შედიოდნენ მისი სამი უმცროსი და — მადამ ვიქტორია, მადამ სოფი და მადამ ლუიზი. ცნობილია, რომ დები ერთმანეთის საუკეთესო მეგობრები გახდნენ და ერთმანეთს ხუმრობით მეტსახელებსაც ეძახდნენ.
მადამ ადელაიდა აღწერილი იყო როგორც ინტელექტუალურად ლამაზი. საფრანგეთის სამეფო კარის მემატიანეები მასზე წერდნენ: "იგი ემოციურია, აქვს ტიპური ბურბონის ნათელი და შემაშფოთებელი სილამაზე, რომელიც საოცრად ელეგანტურია", "მას დიდი და მუქი თვალები აქვს, რომელიც ერთდროულად მის მგზნებარე და რბილ ხასიათს გამოხატავს". ადელაიდას დომინანტური ხასიათ ჰქონდა და ყოველთვის ყველაზე უფროსობა უყვარდა. იგი არა მხოლოდ დებს, არამედ თავის უფროს ძმასაც კი ეუფროსებოდა ხოლმე. ადელაიდას დედის მსგავსად ძალიან უყვარდა ფრანგული ეტიკეტის უმკაცრესი ნორმების ზუსტად შესრულება, იგი ყოველთვის მკაცრი ხმითა და მოკლე პასუხებით საუბრობდა. ბავშვობაში მან მამას ინგლისში შეჭრა და მისი დამარცხება მოსთხოვა, რადგან მას იგი იუდას ქვეყანას ეძახდა. ვინაიდან იგი დაქორწინებული არ იყო პოლიტიკური ძალაუფლებაც არ ჰქონდა, თუმცა მას ძალიან ამბიციური ხასიათი ჰქონდა და ყოველთვის ახერხებდა უდიდესი ძალაუფლების მოპოვებას მამაზე ანუ მეფეზე, ძმაზე ანუ დოფინზე და შემდგომში თავის ძმიშვილ მეფეზე გავლენის მოხდენით. მინი|289x289პქ|მადამ ადელაიდა 1751 წელს მადამ ადელაიდა, ისევე როგორც მისი დანარჩენი და-ძმები გამალებით ცდილობდნენ მამის, მეფე ლუი XV-ისათვის როგორმე ჩამოეშორებინათ მადამ დე პომპადური, რომელიც 1745 წლიდან მოყოლებული მისი სამეფო საყვარელი იყო. 1750 წლის დასაწყისში პომპადური მძიმედ დაავადდა და მეფესთან ვიზიტებს ვეღარ ახერხებდა, ადელაიდამ კი ეს დრო მამასთან დასაახლოვებლად და მასზე გავლენის გასაძლიერებლად გამოიყენა. ადელაიდა დებს შორის ყველაზე ლამაზი იყო. იგი ხშირად დადიოდა მამასთან და განმარტოვებით საუბრობდა მასთან. მალე მათ იმდენად ახლო ურთიერთობა ჩამოუყალიბდათ, რომ ვერსალში ხმა გავრცელდა, თითქოსდა მამა-შვილს ინცესტური ურთიერთობა ჰქონდათ. ჭორები ასევე ამტკიცებდა, რომ სწორედ ადელაიდა იყო 1755 წელს დაბადებული ლუი XV-ის უკანონო ვაჟის დედა. ცხადია ამ ჭორებს რეალური მტკიცებულება არ გააჩნია და ისევე, როგორც მრავალი სხვა რამ უბრალოდ ბოროტი ენების გამოგონებულია და ზემოთ ხსენებული უკანონო ვაჟიც მეფეს თავის ერთ-ერთ საყვარელ ფრანსუაზ დე შალუსთან ჰყავდა, რომელიც მანამდე ადელაიდას ფრეილინა იყო.
1764 წლიდან, ანუ მადამ დე პომპადურის გარდაცვალებიდან 1768 წლამდე, ანუ ლუი XV-ის ახალი საყვარლის, მადამ დიუ ბარის გამოჩენამდე მეფეზე უდიდესი გავლენა სწორედ მადამ ადელაიდას ჰქონდა, რომელსაც ლუი ყველაფრის ნებას რთავდა. მთელი ამ ოთხი წლის მანძილზე მეფეს სამეფო საყვარელი არ ჰყოლია, 1768 წელს კი დედოფალ მარია ლეშჩინსკას გარდაცვალებამ ლუი დეპრესიაში ჩააგდო, რამაც მთელი ძალაუფლება ადელაიდას ჩაუგდო ხელში. მალე ადელაიდამ პარიზის მთავარეპისკოპოსთან ერთად მეფისათვის ახალი დედოფლის ძებნა დაიწყო. მათი აზრით მეფეს ახალი ქალი სჭირდებოდა გვერდით და ეს არა საყვარელი, არამედ საფრანგეთის ახალი დედოფალი უნდა ყოფილიყო. ასევე მათი მოსაზრებით ლუის შესაფერისი მეუღლე ქვრივი ჰერცოგინია დე ლამბალი იყო. თუმცა ქორწინებაზე უარი თავად ლამბალმა თქვა, რომელმაც მამისაგან ნებართვა მიიღო და მთელი დარჩენილი ცხოვრება გარდაცვლილი მეუღლის გლოვა სურდა. ამის შემდეგ მეფეს მის საცოლედ ერცჰერცოგინია მარია ელიზაბეთ ავსტრიელი შესთავაზეს, რომელიც თავისი სილამაზით სახელგანთქმული იყო, თუმცა როდესაც მან ჩუტყვავილა გადაიტანა, სახე დაუმახინჯდა და საქორწინო მოლაპარაკებებიც შეწყდა. სწორედ ამის შემდეგ ლუი XV-მ საყვარლად მადამ დიუ ბარი გაიჩინა, რაც ადელაიდამ დიდად გააპროტესტა, თუმცა სრულიად უშედეგოდ.
წინაპრები
მარი ადელაიდა ფრანგის წინაპრები
ლიტერატურა
კატეგორია:დაბადებული 23 მარტი კატეგორია:დაბადებული 1732 კატეგორია:გარდაცვლილი 27 თებერვალი კატეგორია:გარდაცვლილი 1800 კატეგორია:ბურბონები კატეგორია:საფრანგეთის პრინცესები კატეგორია:სენ-დენის ბაზილიკაში დაკრძალულები
ვახტანგ მეუნარგია
ვახტანგ მეუნარგია (დ. 25 სექტემბერი, 1935, ზუგდიდი — გ. 27 იანვარი, 2022) — ქართველი ექიმი, პოლიტიკოსი, მედიცინის მეცნიერებათა კანდიდატი.
1959 წელს დაამთავრა თბილისის სახელმწიფო სამედიცინო ინსტიტუტი. 1959-1975 წლებში იყო თბილისის სახელმწიფო სამედიცინო ინსტიტუტის ასპირანტი, თბილისის ონკოლოგიის სამეცნიერო-კვლევითი ინსტიტუტის უფროსი მეცნიერ-თანამშრომელი, მოსკოვის ექსპერიმენტული და კლინიკური ონკოლოგიის ინსტიტუტის თანამშრომელი, თბილისის ონკოლოგიის სამეცნიერო-კვლევითი ინსტიტუტის უფროსი მეცნიერ-თანამშრომელი. 1975 წლიდან იყო თბილისის აკადემიკოს გრიგოლ მუხაძის სახელობის ჰემატოლოგიისა და სისხლის გადასხმის სამეცნიერო-კვლევითი ინსტიტუტის ლაბორატორიის ხელმძღვანელი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 25 სექტემბერი კატეგორია:დაბადებული 1935 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:გარდაცვლილი 2022 კატეგორია:გარდაცვლილი 27 იანვარი კატეგორია:ზუგდიდში დაბადებულები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:ქართველი ექიმები კატეგორია:მედიცინის მეცნიერებათა კანდიდატები
პოლ გრინგრასი
მინი|205x205პქ|პოლ გრინგრასი პოლ გრინგრასი (ინგლ. Paul Greengrass; დ. 13 აგვისტო, 1955 წელი) არის ინგლისელი კინორეჟისორი და ყოფილი ჟურნალისტი. გრინგრასმა გადაიღო "The Bourne" - ის სამი სერია — The Bourne Supremacy, The Bourne Ultimatum და Jason Bourne. მან მოიგო "ოქროს დათვი" ბერლინის 52-ე საერთაშორისო კინოფესტივალზე. 2006 წელს გრინგრასმა მიიღო BAFTA-ს პრემია საუკეთესო რეჟისორისთვის, ფილმი — "United 93"-ის გადაღების გამო. პოლს ასევე გადაღებული აქვს ფილმები — "Green Zone" (2010), "Captain Philips" (2013) და "Omagh".
ადრეული წლები
პოლ გრინგრასი დაიბადა სარიში, 1955 წლის 13 აგვისტოს. მისი მამა მუშაობდა მეზღვაურად, ხოლო დედა მასწავლებლად. მისი ძმა არის ინგლისელი ისტორიკოსი მარკ გრინგრასი. გრინგრასმა განათლება მიიღო ვესტკურტის დაწყებით სკოლაში და გააგრძელა გრეივსენდის გრამატიკის სკოლაში. მოგვიანებით ის სევენოუქსის სკოლაში სწავლობდა. სკოლის დამთავრების შემდეგ, იგი ჩაირიცხა კემბრიჯის უნივერსიტეტი. კემბრიჯში პოლმა შეისწავლა ინგლისური ლიტერატურა. მარცხნივ|მინი|251x251px|პოლ გრინგრასი
პირადი ცხოვრება
პოლ გრინგრასი დაქორწინებული ადამიანია. ის დაქორწინებულია თავის დიდი ხნის სიყვარულზე, ჯოანა ქეიზე. ის ნიჭიერი აგენტია. არ არსებობს ინფორმაცია მათი ქორწილის თარიღისა და დეტალების შესახებ. წყვილს სამი შვილი ჰყავს.
ადრეული კარიერა
გრინგრასი მუშაობდა პროდიუსერად ბრიტანეთის მიმდინარე საქმეთა პროგრამაში - "World in Action". იმ პერიოდში პოლი, ასევე თანაავტორობდა პიტერ რაიტის, MI5 – ის დირექტორის ყოფილი თანაშემწის ცნობილ წიგნს — "Spycatcher" - ს. ვინაიდან პიტერმა თავის წიგნში აღწერა ქვეყნის შესახებ მნიშვნელოვანი ინფორმაცია, ბრიტანეთის მთავრობამ წიგნის აკრძალვა სცადა, მაგრამ წარუმატებლად.
კინო კარიერა
პოლ გრინგრასი ბავშვობიდან კინემატოგრაფიით იყო დაინტერესებული და სურდა, რომ გამხდარიყო რეჟისორი. გრინგრასმა აისრულა ოცნება და გახდა რეჟისორი და პროდიუსერი. 1996 წელს მან გადაიღო ფილმი „ The One That Got Away “. შემდეგ, 1997 წელს გრინგრასმა დაწერა და გადაიღო ფილმი — "The Fix", რომელიც ეხება 1964 წლის ბრიტანეთის ფეხბურთის ფსონების სკანდალს. შემდეგ წელს მან გადაიღო ფილმი — "The Theory of Flight", სადაც მთავარ როლებს ასრულებენ ჰელენა ბონემ კარტერი და კენეთ ბრანა.
ამ წარმატების შემდეგ, 2002-2016 წლებში მან გადაიღო "The Bourne" - ის სამი ნაწილი: "The Bourne Identity" (2002), "The Bourne Ultimatum" (2007) და "Jason Bourne" (2016).
2007 წელს გრინგრასი ბრიტანული რეჟისორების პროფესიონალური ასოციაციის — Directors UK - ის თანადამფუძნებელი იყო.
2010 წელს პოლი ხელმძღვანელობდა "Green Zone" - ის გადაღებას.
რესურსები ინტერნეტში
https://www.sunsigns.org/famousbirthdays/d/profile/paul-greengrass/#:~:text=Paul%20Greengrass%20is%20an%20English%20filmmaker%20and%20former,International%20Film%20Festival%20for%20the%20film%20Bloody%20Sunday
https://fampeople.com/cat-paul-greengrass
https://marriedbiography.com/paul-greengrass-biography/
სქოლიო
კატეგორია:ინგლისელი კინორეჟისორები კატეგორია:დაბადებული 13 აგვისტო კატეგორია:დაბადებული 1955
ნიკოლსკი (იანაულის რაიონი)
სქოლიო
კატეგორია:იანაულის რაიონის სოფლები
ჰოლივუდის უცხოური პრესის ასოციაცია
ჰოლივუდის უცხოური პრესის ასოციაცია (Hollywood Foreign Press Association, HFPA) — ჟურნალისტთა და ფოტოგრაფთა არაკომერციული ორგანიზაცია, რომელიც აშუქებს ამერიკის გასართობი ინდუსტირიის მოვლენებს უცხოური საინფორმაციო გამოცემებისთვის (გაზეთები, ჟურნალები, ტელევიზია, რადიო). ასოციაცია აერთიანებს 90 წევრს 55 ქვეყნიდან.
ორგანიზაცია დაარსდა 1943 წელს ლოს-ანჯელესში, უცხოელი ჟურნალისტების მიერ, რომლებსაც სურდათ, რომ აშშ-ის ბაზრის გარეთ კინოსიახლეების გავრცელების პროცესი ყოფილიყო უფრო ორგანიზებული. 1944 წლიდან სწორედ ჰოლივუდის უცხოური პრესის ასოციაცია ატარებს ოქროს გლობუსის ყოველწლიურ დაჯილდოებას ლოს-ანჯელესში, სადაც ავლენენ საუკეთესო კინოფილმებსა და ტელესერიალებს.
სქოლიო
კატეგორია:კინოკრიტიკოსთა ასოციაციები კატეგორია:ჰოლივუდის ისტორია და კულტურა კატეგორია:ოქროს გლობუსი კატეგორია:არაკომერციული ორგანიზაციები კატეგორია:1943 წელს დაარსებული ორგანიზაციები
სულთან შაჰ ჰუსეინის მეჩეთი
სულთან შაჰ ჰუსეინის მეჩეთი (Şah Sultan Hüseyn məscidi) — XVIII საუკუნის მეჩეთი, განლაგებულია დაბა ნოვხანაში, აზერბაიჯანის აფშერონის რაიონში, ბაქოდან 21 კილომეტრის მოშორებით.
XX საუკუნის 30-იან წლებში მეჩეთი დახურა საბჭოთა ხელისუფლებამ და აკრძალა მისი მონახულება, რის გამოც შემდგომში დაინგრა და განადგურდა. მეჩეთი მიეკუთვნება აფშერონის არქიტექტურული სკოლის სტილს. იმის მიუხედავად, რომ მეჩეთი თავისი ზომებით არც ისე დიდია, არქიტექტურული ელემენტები ინარჩუნებენ ტავის მოცულობას. სამლოცველოს კედლები მორთულია ორნამენტებით, ხოლო გუმბათი აშენებულია ისრისებური თაღის ფორმით.
სქოლიო
კატეგორია:ისლამური არქიტექტურა კატეგორია:აზერბაიჯანის მეჩეთები
ვოლგა-კამის ბანკის შენობა (დონის როსტოვი)
ვოლგა-კამის ბანკის შენობა (Здание Волжско-Камского банка) — შენობა დონის როსტოვში. აგებულია XX საუკუნის დასაწყისში ალექსეი ბეკეტოვის პროექტის მიხედვით მოდერნის სტილში კლასიკური ელემენტების გამოყენებით. საბჭოთა პერიოდში განთავსებული იყო პიონერთა სასახლე. ამჟამად შენობაში მდებარეობს ბავშვთა შემოქმედების სასახლე. ვოლგა-კამის ბანკის შენობას აქვს რუსეთის ფედერაციის ფედერალური მნიშვნელობის კულტურული მემკვიდრეობის ძეგლის სტატუსი.
ისტორია
XIX საუკუნის ბოლოს ვოლგა-კამის ბანკი იყო ერთ-ერთი უმსხვილესი ბანკი რუსეთში. 1892 წელს ბანკმა გახსნა თავისი განყოფილება როსტოვში. თავდაპირველად ბანკმა იქირავა სათავსო. 1897 წლამდე ბანკი განთავსებული იყო ვაჭარ იაშჩენკოს სახლში, შემდეგ კი ვაჭარ გენჩ-ოგლუევის სახლში. ბანკის განყოფილებისათვის საკუთარი სახლის ასაშენებლად მოიწვიეს ხარკოველი არქიტექტორი ალექსეი ბეკეტოვი. სახლის მშენებლობა მიმდინარეობდა 1906-1909 წლებში. პირველ სართულზე განთავსდა სავაჭრო სათავსოები, ხოლო დანარჩენ სართულზე ბანკი.
საბჭოთა ხელისუფლების დამყარების შემდეგ მოახდინეს სახლის ნაციონალიზაცია, მაგრამ არ დაუკარგავს თავისი დანიშნულება. 1925 წლის მონაცემებით შენობაში განთავსებული იყო სახელმწიფო ბანკის ჩრდილოეთ კავკასიის სამხარეო კანტორა. 1936 წლის 23 მაისს შენობაში საზეიმოდ გახსნეს პიონერთა სასახლე.
მეორე მსოფლიო ომის დროს შენობა თითქმის არ დაზარალებულა. დაზიანდა მხოლოდ სახურავის ნაწილი. 1947 წელს შენობა აღადგინეს არქიტეტორ ლეონიდ ებერგის ხელმძღვანელობით.
1999 წელს წარიმართა ფასადის სარესტავრაციო სამუშაოები, რომლის დროსაც აღადგინეს XX საუკუნის ბოლოს დაკარგული ატლანტების გამოსახულება. მთავარ შესასვლელთან აღადგინეს ისტორიული წარწერა „ვოლგა-კამის ბანკი“. რესტავრაცია ჩაუტარეს თაბაშირის რამდენიმე ფიგურას.
გვინეა 2012 წლის ზაფხულის ოლიმპიურ თამაშებზე
გვინეამ ზაფხულის ოლიმპიურ თამაშებზე მეათედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
ფერმის პარადოქსი
მინი|[[არესიბოს გზავნილის გრაფიკული წარმოდენა, რომელიც კაცობრიობის პირველი მცდელობა იყო რადიოტალღები გამოეყენებინა უცხოპლანეტელ ცივილიზაციებთან აქტიური კომუნიკაციის დამყარებისათვის.]] ფერმის პარადოქსი ეხება აშკარა წინააღმდეგობას არამიწიერი სიცოცხლის არსებობის არანაირ მტკიცებულებასა და მისი დიდი ალბათობას შორის. ამ მოვლენას სახელი მეცნიერ ენრიკო ფერმის პატივსაცემად უწოდეს. ენრიკო ფერმისა და მაიკლ ჰარტის მიერ გამოთქმული არგუმენტები შემდეგია:
ამ მსჯელობის თანახმად, დედამიწა უცხოპლანეტელების მიერ უკვე მონახულებული უნდა იყოს.
ამ ყველაფერს ფერმის სახელს უკავშირებენ მისი ერთ-ერთი შემთხვევითი საუბრის გამო, რომელიც გაიმართა 1950 წლის ზაფხულს მის ფიზიკოს კოლეგებთან ერთად. სასადალოდ მიმავალნი განიხილავდნენ ბოლოდროინდელ ცნობებს ფრინავი თეფშების შესახებ და შესაძლებლობას სინათლის სიჩქარეზე სწრაფი მოგზაურობისა. საუბრისას სხვა თემებსაც შეეხნენ, სანამ საუზმის დროს ფერმიმ უცბად არ თქვა, "სად არიან ისინი?".
მრავალჯერ უცდიათ ფერმის პარადოქსის ახსნა. ძირითადად მიიჩნევენ, რომ ან აზროვნების შესაძლებლობის მქონე უცხოპლანეტელები ძალიან დიდი იშვიათობაა, ანდა გვთავაზობენ მიზეზებს, თუ რატომ არ დაუკავშირდნენ ან მოინახულეს მსგავმა ცივილიზაციებმა პლანეტა დედამიწა.
კატეგორია:ასტრობიოლოგია კატეგორია:არამიწიერი სიცოცხლე კატეგორია:ვარსკვლავთშორისი შეტყობინებები კატეგორია:მეცნიერული კამათი კატეგორია:არამიწიერი გონებრივი ცივილიზაციების ძებნა კატეგორია:გადაუჭრელი პრობლემები ასტრონომიაში
პორტუ-დუს-გაუშუსი
პორტუ-დუს-გაუშუსი (Porto dos Gaúchos) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 259 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ არინუსის შემადგენლობაში.
2010 წლის მონაცემებით, მოსახლეობა 5 449 ადამიანს შეადგენდა, მოსახლეობის სიმჭიდროვე 0.78 კმ²-ზე. ფართობი 6 992 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
კოლოსო
კოლოსო (Colosó) — ქალაქი და მუნიციპალიტეტი კოლუმბიაში, სუკრეს დეპარტამენტში. მდებარეობს ზღვის დონიდან 137 მეტრზე. 2005 წლის მონაცემებით, მოსახლეობა 6 013 ადამიანს შეადგენდა, სიმჭიდროვე 43.89 ადამიანი კმ²-ზე. ფართობი 137 კმ²-ია.
რესურსები ინტერნეტში
კატეგორია:სუკრეს დეპარტამენტის მუნიციპალიტეტები და ქალაქები
პაპის უცდომელობა
მინი|პაპი [[პიუს IX (1846–1878), რომლის დროსაც ვატიკანის პირველ კრებაზე მოხდა პაპის უცდომელობის დოქტრინის მიღება.]] პაპის უცდომელობა (Infallibilitas) — რომის კათოლიკური ეკლესიის დოგმა, რომლის მიხედვითაც, იესო ქრისტეს მიერ პეტრე მოციქულისათვის მიცემული პირობის საფუძველზე, რომის პაპი დაზღვეულია შეცდომის დაშვებისაგან, როდესაც იგი თავისი თანამდებობრივი საქმიანობის შესრულებისას როგორც მწყემსი და მასწავლებელი ყოველი ქრისტიანისა, უმაღლესი სამოციქულო ძალაუფლების ძალით, განმარტავს სარწმუნოებრივ ან მორალურ საკითხებს.
პაპის უცდომელობის დოგმა ითვლება როგორც მართლმადიდებელ, ისე პროტესტანტულ ეკლესიებთან კათოლიკური ეკლესიის განხეთქილებისა და გაერთიანების შემაფერხებელ ერთ-ერთ მთავარ მიზეზად.
ლიტერატურა
კატეგორია:კათოლიციზმი
სასის ნაჰია
სასა (არაბ. ناحية سعسع‎‎) — სირიის რიფ-დიმაშკის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით სასის პროვინციაში დაახლოებით 45 233 ადამიანი ცხოვრობს. პროვინციის ფართობია 329 08 კმ².
სქოლიო
კატეგორია:სირიის ნაჰიები
OK Computer OKNOTOK 1997 2017
OK Computer OKNOTOK 1997 2017 — ბრიტანული ალტერნატიული როკ-ჯგუფ Radiohead-ის 1997 წლის ალბომ OK Computer-ის ხელახალი გამოცემა. გამოვიდა 2017 წლის ივნისში ლეიბლზე XL Recordings, მას შემდეგ, რაც უკანასკნელმა EMI-სგან დაიბრუნა ჯგუფის კატალოგი. OK Computer OKNOTOK 1997 2017 არის რემასტერი, რომელიც აგრეთვე შეიცავს დამატებით სიმღერებს და მანამდე გამოუცემელ სამ სიმღერას „I Promise“, „Man of War“ და „Lift“. სპეციალურ ბოქს-სეტში შეტანილია ნახატებიანი ალბომი, შენიშვნები და აუდიოკასეტა სტუდიური დემოებით და სესიური ჩანაწერებით. განსხვავებით ჯგუფის სხვა ხელახალი გამოცემებისგან, რომლებიც EMI-მ გამოუშვა, OKNOTOK შედგენილია Radiohead-ის პროდიუსერობით.
ბლაგოვეშჩენსკის ხიდი
ბლაგოვეშჩენსკის ხიდი (Благовещенский мост) — საფეხმავლო და საავტომობილო ხიდი სანქტ-პეტერბურგში, მდინარე ნევაზე. ერთმანეთთან აკავშირებს ვასილევსკისა და საადმირალოს მეორე კუნძულებს. ხიდის სიგრძეა 331 მეტრი, ხოლო სიგანე — 37 მეტრი. ეს არის პირველი მუდმივი ხიდი მდინარე ნევაზე. ხიდი წარმოადგენს კულტურული მემკვიდრეობის ძეგლს.
მდებარეობა
ხიდი მდებარეობს ტრეზინის მოედნის უნივერსიტეტის სანაპიროსა და ლეიტენანტ შმიდტის სანაპიროსა და შრომის მოედნის ინგლისის სანაპიროს შორის.
OK Computer OKNOTOK 1997 2017
წარმოშობა
Radiohead-მა OK Computer, მესამე ალბომი, გამოსცა 1997 წლის ივნისში, EMI-ზე. იგი ჩაიწერა 1996 და 1997 წელს St Catherine's Court-ში (ბათი, სომერსეტი), რომელსაც მსახიობი ჯეინ სეიმური ფლობდა. ეს იყო ჯგუფის პირველი დისკი, ჩაწერილი ნაიჯელ გოდრიჩის თანაშემწეობით.
ბლაგოვეშჩენსკის ხიდი
მდებარეობა
უახლოესი მეტროსადგურია (1 კმ) „ვასილოოსტროვსკაია“.
OK Computer OKNOTOK 1997 2017
წარმოშობა
OK Computer ჯგუფისთვის ბრიტანეთის ჩარტის #1 პოზიციაზე პირველ მოხვედრას ნიშნავდა, რამაც მათ მსოფლიო წარმატება მოუპოვა. სინგლებზე გამოიცა „Paranoid Android“, „Karma Police“ და „No Surprises“, ხოლო „Karma Police“ მსოფლიო მასშტაბით ყველაზე წარმატებული იყო. OK Computer-მა მიიღო გრემის ჯილდო საუკეთესო ალტერნატიული ალბომისთვის და ნომინირებული იყო წლის ალბომის კატეგორიაშიც. ბრიტანეთის საუკეთესო ალბომების სიებში, რომლებსაც დროდადრო ადგენენ, იგი მუდმივად ხვდება.
ბლაგოვეშჩენსკის ხიდი
სახელწოდება
ხიდის საპროექტო სახელწოდება იყო ნევის ხიდი. გაიხსნა 1850 წლის 21 ნოემბერს და უწოდეს ბლაგოვეშჩენსკის ხიდი, მარცხენა სანაპიროზე მდებარე ბლაგოვეშჩენსკის მოედნისა და ხარების (Благовещенская) ეკლესიის გამო. იმპერატორ ნიკოლოზ I-ის გარდაცვალების შემდეგ, 1855 წელს უწოდეს ნიკოლაევსკის ხიდი. 1918 წლის 17 ნოემბერს ხიდს უწოდეს ლეიტენანტ შმიდტის ხიდი, კრეისერ „ოჩაკოვზე“ 1905 წლის აჯანყების მეთაურის პეტრე შმიდტის პატივისაცემად. 2007 წლის 14 აგვისტოს ხიდს დაუბრუნეს ისტორიული სახელწოდება.
ისტორია
მუდმივი ხიდის აგებამდე 1727 წლიდან მოქმედებდა მოტივტივე ისააკის ხიდი, რომელიც დინების ზემოთ, სენატის მოედანთან მდებარეობდა.
1842 წლის 11 თებერვალს გზების მთავარმა სამმართველომ მორის დესტრემის ბრძანების შესაბამისად შეადგინა მუდმივი ხიდის პროექტი. ხიდის მშენებლობა დაიწყეს 1843 წლის 1 იანვარს. ხიდის გახსნა კი შედგა 1850 წლის 21 ნოემბერს (ძველი სტილით), ღვთისმშობლის ტაძრად მიყვანების დღესასწაულზე.
OK Computer OKNOTOK 1997 2017
წარმოშობა
Radiohead-ის კონტრაქტი EMI-სთან ამოიწურა 2003 წელს Hail to the Thief-ის გამოშვებით. შემდგომი ალბომები კოლექტივის მიერ საკუთარი ძალებით ციფრულად და XL Recordings-ზე ფიზიკურად გამოიცემოდა. EMI-მ შეინარჩუნა უფლებები მათ პირველ ექვს ალბომზე. 2008 წელს მან OK Computer ჯგუფთან შეთანხმების გარეშე გამოსცა ორმაგ გრამფირფიტაზე, ხოლო CD-ზე – 2009 წელს, სერიაში Collector's Edition (საკონცერტო ჩანაწერების და B-მხარეების დამატებით). მასალის დიდი ნაწილი ამ ორდისკიან ვერსიაში მანამდე არსად გამოცემულა. თუმცა, პრესის რეაქცია ნათლად გამოხატავდა, რომ, მისი აზრით, EMI უბრალოდ ექსპლუატაციას უწევდა ჯგუფის კატალოგს. გიტარისტმა ედ ო’ბრაიენმა კრიტიკულად ისაუბრა ამის შესახებ და თქვა, რომ „კომპანია ცდილობდა დაკარგული ფულის ყოველი წვეთის გამოწურვას“ და ეს „არ იყო შემოქმედებითი ნაბიჯი“.
რუსეთის საფეხბურთო სუპერთასი
რუსეთის საფეხბურთო სუპერთასი (Суперкубок России по футболу) — საფეხბურთო გათამაშება რუსეთში, სადაც პრემიერლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე ჩემპიონატში მეორე ადგილზე გასული გუნდი დაუპირისპირდება.
სუპერთასი თამაშდება 2003 წლიდან. გათამაშების ისტორიაში, ყველაზე წარმატებული კლუბია მოსკოვის „ცსკა“, რომელმაც 7-ჯერ მოიგო ტიტული. მოქმედი გამარჯვებულია მოსკოვის „ცსკა“.
მატჩები
right|thumb|სუპერთასი
რესურსები ინტერნეტში
კატეგორია:რუსეთის ფეხბურთი კატეგორია:რუსეთის საფეხბურთო ტურნირები კატეგორია:ეროვნული საფეხბურთო სუპერთასები
OK Computer OKNOTOK 1997 2017
წარმოშობა
2013 წლის თებერვალში Parlophone Warner Music Group-მა შეიძინა. 2016 წლის აპრილში, Impala-სთან შეთანხმების შედეგად, WMG-მ Radiohead-ის კატალოგი დაუბრუნდა XL Recordings-ს. Collector's Editions-ის სერიის გამოცემები ამოიღეს ციფრული სერვისებიდან. 2016 წლის მაისში XL-მა ხელახლა გამოსცა გრამფირფიტებზე Radiohead-ის ძირითადი ალბომები, მათ შორის – OK Computer.
შიგთავსი
OK Computer OKNOTOK 1997 2017-ში შეტანილია OK Computer-ის რემასტერი, აგრეთვე რვა B-მხარე და მანამდე გამოუცემელი სამი სიმღერა, „I Promise“, „Man of War“ და „Lift“. ბოქს-სეტი შეიცავს ალბომს გრამფირფიტის ფორმატში, წიგნს ტომ იორკის შენიშვნებით და იორკის და მხატვარ სტენლი დონვუდის ჩანახატებით.
ბოქს-სეტი აგრეთვე შეიცავს აუდიოკასეტას სხვადასხვა ხმოვანი ექსპერიმენტით, სესიური ჩანაწერებით, დემოებით (მათ შორის მანამდე გამოუცემელი სიმღერებისთვის „Attention"“ და „Are You Someone?“), ისევე, როგორც სიმღერების „The National Anthem“, „Motion Picture Soundtrack“ და „Nude“ ადრეული ვერსიებით. ამ კასეტაზე უკანასკნელი ჩანაწერია „OK Computer Program“, კომპიუტერული სიგნალების ორწუთიანი ჟღერადობით. თავის მხრივ, ეს სიგნალები დამუშავებულია დაბალი სიხშირეების ფილტრით და გატარებულია ZX Spectrum-ში. ნახსენებია ჯგუფის წევრები და 1996 წლის 19 დეკემბერი, შემდეგ კი იწყება ელექტრონული ხმების რამდენიმე წუთი. აგრეთვე დამალულია გზავნილი, ასახული შავ ფონზე: „გილოცავთ...თქვენ აღმოაჩინეთ საიდუმლო გზავნილი სიდი ცოცხალი მმმმმ. კიდევ უნდა ჩავწეროთ.“
ალბომის ეს ვერსია ეძღვნება იორკის ყოფილ მეუღლე რეიჩელ ოუენს, რომელიც გარდაიცვალა გამოცემამდე რამდენიმ თვით ადრე.
სარეკლამო კამპანია და გამოცემა
სანამ 2017 წლის 2 მაისს გამოშვების შესახებ გამოაცხადებდა, ჯგუფი OK Computer OKNOTOK 1997 2017-ზე მინიშნებებს აქვეყნებდა სხვადასხვა ქალაქში დაშიფრული გზავნილებით და 1997 და 2017 წლების მითითებით. ინტერნეტ-სივრცეში გავრცელდა კომპიუტერული გრაფიკით შექმნილი მოშლილი გამოსახულებები, ტექსტით სიმღერიდან „Climbing Up the Walls“.
OK Computer OKNOTOK 1997 2017-ის ციფრული და CD ვერსიები გამოვიდა 2017 წლის 23 ივნისს, ხოლო ბოქს-სეტის გაყიდვა ივლისში დაიწყო. 2 და 22 ივნისს ყველამ, ვინც ბოქს-სეტი შეიძინა, შეძლო „I Promise“-ის და „Man of War“-ის უფასოდ ჩამოტვირთვა. აგრეთვე გამოვიდა ამ სიმღერების ვიდეოები. 12 სექტემბერს გამოვიდა კიდევ ერთი, „Lift“.
OK Computer OKNOTOK 1997 2017 გამოსვლისთანავე ბრიტანეთის ალბომების ჩარტში მოხვდა, რასაც აგრეთვე ხელი შეუწყო ჯგუფის რიგით მესამე გამოსვლამ გლასტონბერის ფესტივალზე. 11 ივლისს გამოვიდა OKNOTOK-ის გახსნის ამსახველი ვიდეო. ჩიფტენ მიუსი, Radiohead-ის მიერ შექმნილი პერსონაჟი, თავად აჩვენებს ბოქს-სეტის შიგთავსს.
სქოლიო
კატეგორია:2017 წლის ალბომები კატეგორია:Radiohead-ის ალბომები კატეგორია:ალბომები ნაიჯელ გოდრიჩის პროდიუსერობით კატეგორია:ები-როუდის სტუდიებში ჩაწერილი ალბომები კატეგორია:XL Recordings-ის ალბომები
ბლაგოვეშჩენსკის ხიდი
ისტორია
ყველა, ვინც მონაწილეობა მიიღო ხიდის მშენებლობაში ნიკოლოზ I-მა დააჯილდოვა ორდენებით და წოდებებით. ხიდის მშენებლობის პატივსაცემად მოიჭრა ვერცხლის სამახსოვრო მედალი.
1852წელს ხიდზე ააგეს მცირე ზომის ნიკოლოზ საკვირველთმოქმედის სახელობის სამლოცველო, რომელიც 1930 წელს საბჭოთა ხელისუფლებამ დაანგრია.
2007 წლის აგვისტოში დასრულდა ხიდის გრანდიოზული რეკონსტრუქცია, რომელიც 15 აგვისტოს გახსნა სანქტ-პეტერბურგის გუბერნატორმა ვალენტინა მატვიენკომ.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
გაბესკირია
საკუთარი სახელი გაბესკირია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გვინეა-ბისაუ 1996 წლის ზაფხულის ოლიმპიურ თამაშებზე
გვინეა-ბისაუმ ზაფხულის ოლიმპიურ თამაშებზე პირველად იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1996 წლის ზაფხულის ოლიმპიურ თამაშებზე კატეგორია:გვინეა-ბისაუ ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
იეგრიჩკა (ეროვნული პარკი)
იმყოფება საფრთხის ქვეშ სხვადასხვა პირობებიდან გამომდინარე: მყარი ნარჩენებით დაბინძურება, ჩამდინარე წყლები, ლერწმის ჭრა და წვა, პესტიციდები მიმდებარე მინდვრებიდან და ბრაკონიერობა.
სქოლიო
კატეგორია:სერბეთის დაცული ტერიტორიები
ნოვაია-კირგა
ნოვაია-კირგა (Новая Кирга; Яңы Кирге) — სოფელი რუსეთში, ბაშკირეთში, იანაულის რაიონში. მიეკუთვნება სანდუგაჩევის სოფსაბჭოს. რაიონულ ცენტრ იანაულიდან განლაგებულია 16 კილომეტრში, სოფსაბჭოს ცენტრ სანდუგაჩიდან 4 კილომეტრში, ხოლო უახლოეს რკინიგზის სადგურ იანაულიდან 16 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 51 ადამიანი. მოსახლეობის უმრავლესობას უდმურტები შეადგენენ.
სქოლიო
კატეგორია:იანაულის რაიონის სოფლები
კარატეს ჯვარი
კარატეს ჯვარი — საკულტო ძეგლი დუშეთის მუნიციპალიტეტის სოფელ ჭალისოფელში. სალოცავში შედის დარბაზი, საქვაბე, საზარე, სასანთლე და დროშათა საბძანი. დარბაზი ფიქლით ნაშენი ნაგებობაა, შედგება სამი სხვადასხვა დანიშნულების სათავსისგან. შესასვლელი სამხრეთიდან აქვს. სწორკუთხა კარის საშუალებით ვხვდებით საბეროში - გეგმით წაგრძელებული ოთხკუთხედის ფორმის სათავსში, რომლის კედლების გასწვრივ ქვის სკამებია. დასავლეთ კედელში გაჭრილი კარით იგი დარბაზს უკავშირდება. დარბაზი გეგმით ოთხკუთხა, მოზრდილი სათავსია, რომლის კედლების გაყოლებაზე ქვის სკამებია მოწყობილი. შუაში კერაა. კუთხეებში სიპი ქვების თაროებია.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
პეტრე ლუჩინსკი
მირჩა სნეგური (Petru Lucinschi; დ. 27 იანვარი, 1940, რედულენიი-ვეკი, მოლდოვა) — მოლდოვის პოლიტიკური მოღვაწე. ქვეყნის მეორე პრეზიდენტი (1997-2001 წწ.).
დაიბადა 1940 წელს სოფელ რედულენიი-ვეკში. 1962 წელს დაამთავრა კიშინიოვის სახელმწიფო უნივერსიტეტი. 1992-1993 წლებში მოლდოვის რესპუბლიკის სრულუფლებიანი და საგანგებო ელჩი იყო რუსეთში. 1993-1997 წლებში მოლდოვის მე-12 და მრ-13 მოწვევის პარლამენტის თავმჯდომარეა 1996 წელს აირჩიეს მოლდოვის პრეზიდენტად. მისი მმართველობის დროს გაგრძელდა მირჩა სნეგურის დროს დაწყებული რეფორმები. 2001 წლის საპარლამენტო არჩევნებში ხმების 50,07 % მიიღო მოლდოვის კომუნისტურმა პარტიამ. საპრეზიდენტო არჩევნებზე კი პარლამენტმა ვლადიმერ ვორონინი აირჩია.
რესურსები ინტერნეტში
კატეგორია:მოლდოვის პრეზიდენტები კატეგორია:მოლდოვის პარლამენტის თავმჯდომარეები კატეგორია:დაბადებული 1940 კატეგორია:დაბადებული 27 იანვარი
პარაკატუ
პარაკატუ (Paracatu) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 688 მეტრზე. მიეკუთვნება მინას-ჟერაისის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პარაკატუს შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ბეინი
ბეინი (Бейни) — სოფელი ინგუშეთის ჯეირახის რაიონის შემადგენლობაში. ბეინის სასოფლო დასახლების ადმინისტრაციული ცენტრი.
ინგუშები „ბეინის“ უწოდებენ მოხევეებს.
სოფელი გაუკაცრიელდა 1944 წელს ინგუშების დეპორტაციაასთან დაკავშირებით.
სოფელში მდებარეობს დაწყებითი სკოლა.
სქოლიო
კატეგორია:ჯეირახის რაიონის სოფლები
სან-ჟოზე-დუ-რიუ-კლარუ
სან-ჟოზე-დუ-რიუ-კლარუ (São José do Rio Claro) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 350 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ არინუსის შემადგენლობაში.
2010 წლის მონაცემებით, მოსახლეობა 17 124 ადამიანს შეადგენდა, მოსახლეობის სიმჭიდროვე 3.77 კმ²-ზე. ფართობი 4 536 კმ²-ია.
არჩილ მინდიაშვილი
არჩილ მინდიაშვილი (დ. 27 მაისი, 1956, სოფ. ქვემო ჭალა, ახლანდ. კასპის მუნიციპალიტეტი) — ქართველი სასულიერო და საერო მოღვაწე, საქართველოს ეკლესიის დეკანოზი.
დაამთავრა თბილისის სასულიერო სემინარია. 1972-1974 წლებში იყო თბილისის ივანე ჯავახიშვილის სახელობის სახელმწიფო უნივერსიტეტის სტუდენტი, 1980 წლიდან იყო დიაკვანი, მღვდელი, მსახურობდა დიდუბის ღვთისმშობლის, გორის ღვთისმშობლის, თბილისის წმინდა პეტრე-პავლეს ეკლესიაში, ამჟამად მსახურობს ქაშუეთის წმინდა გიორგის ეკლესიაში. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 27 მაისი კატეგორია:დაბადებული 1956 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:კასპის მუნიციპალიტეტში დაბადებულები კატეგორია:ქართველი საეკლესიო მოღვაწეები
ედუარდ კაკაბაძე
ედუარდ კაკაბაძე (დ. 2 აგვისტო, 2001, ქუთაისი) — ქართველი სპორტსმენი (ძალოსნობა), ჭაბუკებს შორის ევროპის ჩემპიონატის ბრინჯაოს პრიზიორი (2018, მილანი, იტალია, 77 კგ).
რესურსები ინტერნეტში
კატეგორია:დაბადებული 2 აგვისტო კატეგორია:დაბადებული 2001 კატეგორია:ქუთაისში დაბადებულები კატეგორია:ქართველი ძალოსნები
თანანამი
თანანამი (Tənənəm) — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა — 761 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:შარურის რაიონის სოფლები
ტაშტის ეკლესია
ტაშტის ეკლესია — არქიტექტურული ძეგლი დუშეთის მუნიციპალიტეტის სოფელ ჭალისოფელში. განეკუთვნება გვიანდელ შუა საუკუნეებს. ეკლესია დარბაზულია. ნაგებია ნატეხი ქვით. შესასვლელი სამხრეთიდანაა. კარის წირთხლებში საურდულე ხვრელებია. ეკლესია უაფსიდოა. აღმოსავლეთით და დასავლეთით თითო სარკმელი აქვს. აღმოსავლეთ სარკმლის ქვენოთ, კედლეზე, სწორკუთხა ტრაპეზია მიდგმული. საკურთხევლის ჩრდილო და სამხრეთ კედლებში თითო სწორკუთხა ნიშია. იატაკზე აგურია მოგებული. ინტერიერი გადახურულია ერთიანი სხმული კამარით, რომელსაც განივკვეთში სამკუთხა თაღის ფორმა აქვს. ეკლესია გარედან შელესილია. კედლები დასრულებულია თაროსებრი ლავგარდნით. სახურავის კეხის დასავლეთ კიდეში დადგმული აგურის პატარა სამრეკლო გვიანდელია.
ლიტერატურა
კატეგორია:დუშეთის მუნიციპალიტეტის ტაძრები
გვინეა-ბისაუ 2000 წლის ზაფხულის ოლიმპიურ თამაშებზე
გვინეა-ბისაუმ ზაფხულის ოლიმპიურ თამაშებზე მეორედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:გვინეა-ბისაუ ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
ფარსმან I არმაზელი
ფარსმანი — ქართლის (იბერიის) მეფე ძვ. წ. II ს-ის 50-იან წწ-ში. ლეონტი მროველის მიხედვით ის არის ქართლის ორმეფობის (იხ. ორმეფობა) მეორე წყვილის წარმომადგენელი. მისი თანამეფე იყო კაოსი. ქართამი, ქართლის ცხოვრების მიხედვით, გარდაიცვალა იმავე წელს და თითქმის იმავე დროს, როდესაც მისი ძმა ბარტომი, ფარსმანმა მემკვიდრეობა მიიღო მამისგან არმაზს, მისმა ბიძაშვილმა კაოსმა ბარტომისგან მცხეთას. ქართული ქრონიკები მას «იარვანდ სომხის ვასალად» თვლის.
გ. მელიქიშვილის აზრით ამ წყვილის ზეობა ძვ. წ. II ს-ის 50-იან წლებში უნდა ყოფილიყო.
სქოლიო
კატეგორია:გარდაცვლილი 87 კატეგორია:იბერიის მეფეები კატეგორია:ფარნავაზიანები
რუსეთის ლიგის თასი
რუსეთის ლიგის თასი (Кубок Премьер-лиги) — საფეხბურთო ტურნირი რუსეთში, რომელიც მხოლოდ ერთხელ – 2003 წელს გათამაშდა და მასში პრემიერლიგის 16-ვე გუნდმა მიიღო მონაწილეობა. ლიგის თასმა ვერ მოიპოვა პოპულარობა და შედეგად ფეხბურთის ფედერაციის მიერ გაუქმდა კლუბების გადატვირთული გრაფიკის გამო. ტურნირი პლეი-ოფის სისტემით გათამაშდა და მისი გამარჯვებული სანქტ-პეტერბურგის „ზენიტი“ გახდა.
სქოლიო
კატეგორია:რუსეთის ფეხბურთი კატეგორია:რუსეთის საფეხბურთო ტურნირები კატეგორია:ეროვნული საფეხბურთო ლიგის თასის ტურნირები